7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 334 της 11/27 Μαΐου 1972 (ΦΕΚ Α΄ 78) Περί κυρώσεως των από 7 Φεβρ. 1970 Διεθνών Συμβάσεων, των αφορωσών τας διεθνείς δια του σιδηροδρόμου μεταφοράς εμπορευμάτων (CIM) και επιβατών και αποσκευών (CIV) και των σχετικών αυταίς Πρωτοκόλλου, Προσθέτου Πρωτοκόλλου και Τελικής Πράξεως. Έχοντες υπ’ όψιν: 1.Τας διατάξεις του άρθρ. 2 του Νόμ. 3482/1956 «περί κυρώσεως των από 25 Οκτ. 1952 Διεθνών Συμβάσεων, των αφορωσών τας διεθνείς δια του σιδηροδρόμου μεταφοράς επιβατών και αποσκευών (CIV) και εμπορευμάτων (CIM) κλπ.». 2.Τας διατάξεις του άρθρ. 2 του Α.Ν. 365/1968 «περί κυρώσεως των από 26 Φεβρ. 1961 Διεθνών Συμβάσεων, των αφορωσών τας διεθνείς δια του Σιδηροδρόμου μεταφοράς εμπορευμάτων (CIM) και επιβατών και αποσκευών (CIV) κλπ.». 3.Τας διατάξεις του άρθρ. 2 του Β.Δ. 867/1960 «περί Οργανισμού της Γενικής Διευθύνσεως Μεταφορών του Υπουργείου Συγκοινωνιών και Δημοσίων Έργων». 4.Τας διατάξεις του άρθρ. 37 παρ. 6 εδ. α΄ του Ν.Δ. 957/1971 «περί Υπουργικού Συμβουλίου και Υπουργείων». 5.Την υπ’ αριθ. 767/29.12.1971 γνωμοδότησιν του Συμβουλίου της Επικρατείας, προτάσει του Ημετέρου επί της Ναυτιλίας, Μεταφορών και Επικοινωνιών Υπουργού, απεφασίσαμεν και διατάσσομεν: Άρθρ.1.-1.Κυρούνται και κτώνται ισχύν Νόμου: α)Αι μεταξύ των Κρατών Αλγερίας, Αυστρίας, Βελγίου, Βουλγαρίας, Δανίας, Ισπανίας, Φινλανδίας, Γαλλίας, Ελλάδος, Ουγγαρίας, Ιράκ, Ιράν, Ιρλανδίας, Ιταλίας, Λιχτενστάϊν, Λουξεμβούργου, Μαρόκου, Νορβηγίας, Ολλανδίας, Πολωνίας, Πορτογαλίας, Ρουμανίας, Ηνωμένου Βασιλείου, Σουηδίας, Ελβετίας, Συρίας, Τσεχοσλοβακίας, Τυνησίας, Τουρκίας και Γιουγκοσλαβίας συναφθείσαι εν Βέρνη την 7ην Φεβρ. 1970 Διεθνείς Συμβάσεις, αφορώσαι: αα)Την μεταφοράν εμπορευμάτων σιδηροδρομικώς (CIM), εξ άρθρ. 70 και Παραρτήματος ΙΙ, περί του Κανονισμού του Κεντρικού Γραφείου των Διεθνών Μεταφορών δια σιδηροδρόμων (OCTI), Παραρτήματος ΙΙΙ, περί του Καταστατικού της Επιτροπής Αναθεωρήσεως και των Επιτροπών Εμπειρογνωμόνων, Παραρτήματος VI περί Διεθνούς Κανονισμού δια την μεταφοράν δεμάτων εξπρές (COLIS EXPRESS)-RIEX, Παραρτήματος VII, περί Κανονισμού διαιτησίας. ββ)Την μεταφοράν επιβατών και αποσκευών σιδηροδρομικώς (CIV), εξ άρθρ. 65 και Παραρτήματος Ι, περί του Κανονισμού του Κεντρικού Γραφείου των Διεθνών Μεταφορών δια σιδηροδρόμων (OCTI), Παραρτήματος ΙΙ, περί του Καταστατικού της Επιτροπής Αναθεωρήσεως, Παραρτήματος ΙΙ, περί Κανονισμού διαιτησίας. β)Το εις τας ανωτέρω Διεθνείς Συμβάσεις CIM και CIV Πρωτόκολλον της 7ης Φεβρ. 1970, περί των εις τας δαπάνας του Κεντρικού Γραφείου εισφορών των συμμετεχόντων εις ταύτας Κρατών. γ)Το εις τας αυτάς Διεθνείς Συμβάσεις Πρόσθετον Πρωτόκολλον της 7ης Φεβρ. 1970. δ)Η από 7 Φεβρ. 1970 Τελική Πράξις της 7ης Διασκέψεως αναθεωρήσεως των εν λόγω Διεθνών Συμβάσεων. 2.Τα κείμενα των ως άνω Συμβάσεων, Πρωτοκόλλου, Προσθέτου Πρωτοκόλλου και Τελικής Πράξεως έπονται εν πρωτοτύπω εις την Γαλλικήν και εν μεταφράσει εις την Ελληνικήν. Άρθρ.2.-Η χρονολογία ενάρξεως της ισχύος των εν τω προηγουμένω άρθρω Διεθνών Συμβάσεων CIM και CIV, ορισθησομένη κατά την εν τοις αντιστοίχοις άρθρ. 66 και 61 αυτών διαδικασίαν, θέλει γνωστοποιηθή δι’ αποφάσεως του Υπουργού Ναυτιλίας, Μεταφορών και Επικοινωνιών, δημοσιευομένης δια της Εφημερίδος της Κυβερνήσεως. Εις τον αυτόν επί της Ναυτιλίας, Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Ανεδημοσιεύθη εν ΦΕΚ Α΄ 129 της 24 Ιουλ. 1972 λόγω παραλείψεως κειμένου κατά την ανωτέρω δημοσίευσιν. Δια της υπ’ αριθ. Α.9411/327 της 30 Απρ./20 Μαΐου 1974 (ΦΕΚ Β΄ 522) αποφ. Υπ. Μεταφ. και Επικοινωνιών αι ανωτέρω κυρωθείσαι Διεθνείς Συμβάσεις τίθενται εν ισχύϊ από 1 Ιαν. 1975. Από της ημερομηνίας ταύτης παύουν ισχύουσαι αι Συμβάσις CIM και CIV της 25 Φεβρ. 1961 (ανωτ. αριθ. 5) και το Πρόσθετον αυτών Πρωτόκολλον, συμφώνως προς το άρθρ. 69, παρ. 2 της CIM και προς το άρθρ. 68 παρ. 2 της CIV του 1961. Δια του Π.Δ. 554 της 24 Μαΐου/10 Ιουν. 1974 (ΦΕΚ Α΄ 594) εκυρώθη Πρωτόκολλον ΙΙ, συνταχθέν την 9 Νοεμ. 1973 παρά της Διπλωματικής Διασκέψεως Βέρνης, «περί παρατάσεως της διαρκείας ισχύος της συμπληρωματικής εις την CIV του 1961, Συμβάσεως σχετικώς με την ευθύνην του σιδηροδρόμου δια θάνατον και τραυματισμούς επιβατών υπογραφείσης την 26ην Φεβρ. 1966 και τεθείσης εν ισχύϊ την 1ην Ιαν. 1973 «δι’ ου (Αντί για τη σελ. 98,01(δ)Σελ. 98,01(ε) Τεύχος ΣΤ13-Σελ.19 Διεθνείς Σιδηροδρομικές Μεταφορές-Διευρωπαϊκό Σιδηροδρομικό Σύστημα 21.Β.γ.6-7 τροποποιούνται τα άρθρ. 1, 2, 20, 22, 26, 27 και 28 της συμβάσεως της 7 Φεβρ. 1970). 